11. รายการระหว่างกัน

11.1 รายการระหว่างกันในปี 2549

  (1) รายการระหว่างกันกับบริษัท ควอลิตี้คอนสตรัคชั่นโปรดัคส์ จำกัด (มหาชน) (Q-CON)

  ลักษณะความสัมพันธ์

- บริษัท แลนด์ แอนด์ เฮ้าส์ จำกัด (มหาชน) เป็นผู้ถือหุ้นรายใหญ่ของ Q-CON ในสัดส่วนร้อยละ
31.41 (ณ วันที่ 31 ธันวาคม 2549)

- บริษัท แลนด์ แอนด์ เฮ้าส์ จำกัด (มหาชน) และ Q-CON มีกรรมการร่วมกัน จำนวน 4 คน
ได้แก่ นายอนันต์ อัศวโภคิน นายพยนต์ ศักดิ์เดชยนต์ นายนพร สุนทรจิตต์เจริญ และนายประทีป
วงศ์นิรันดร์ (ในฐานะกรรมการตรวจสอบของบริษัท และกรรมการตรวจสอบของ Q-CON)

รายละเอียดรายการ

+-----------------+---------------+------------------------------------+
| (หน่วย : ล้านบาท) | ปี 2549        | หมายเหตุ                            |
+-----------------+---------------+------------------------------------+
| ซื้อสินค้า          | 163.80        | สินค้าที่บริษัทซื้อจาก Q-CON               |
|                 |               | เป็นราค                             |
|                 |               | าและเงื่อนไขการชำระเงินตามปกติทางธุรกิจที่ |
|                 |               |                                    |
|                 |               | Q-CON ขายให้กับลูกค้ารายอื่น             |
+-----------------+---------------+------------------------------------+

ความเห็นของคณะกรรมการตรวจสอบเกี่ยวกับรายการระหว่างกัน

บริษัท แลนด์ แอนด์ เฮ้าส์ จำกัด (มหาชน) ได้ทำการซื้อสินค้าซึ่งเป็นประเภทวัสดุก่อสร้างจาก
Q-CON คิดเป็นมูลค่ารวมทั้งสิ้น 163.80 ล้านบาท ในปี 2549 หรือคิดเป็นร้อยละ 0.59
ของยอดขายรวมของบริษัท รายการดังกล่าวเป็นการซื้อขายตามปกติของธุรกิจที่มีราคาตลาดอ้างอิง

  (2) รายการระหว่างกันกับบริษัท โฮมโปรดักส์ เซ็นเตอร์ จำกัด (มหาชน) (HMPRO)

  ลักษณะความสัมพันธ์

- บริษัท แลนด์ แอนด์ เฮ้าส์ จำกัด (มหาชน) เป็นผู้ถือหุ้นรายใหญ่ของ HMPRO ในสัดส่วนร้อยละ
28.75 (ณ วันที่ 31 ธันวาคม 2549)

- บริษัท แลนด์ แอนด์ เฮ้าส์ จำกัด (มหาชน) และ HMPRO มีกรรมการร่วมกัน จำนวน 2 คน
ได้แก่ นายอนันต์ อัศวโภคิน และนายนพร สุนทรจิตต์เจริญ

รายละเอียดรายการ

  ------------------ ----------------- ------------------------------------------
  (หน่วย : ล้านบาท)    ปี 2549            หมายเหตุ

  ซื้อสินค้า             70.75             สินค้าที่บริษัทซื้อจาก HMPRO
                                       เป็นราคาและเงื่อนไขการชำระเงินตามปกติทางธุรกิจที่
                                       HMPRO ขายให้กับลูกค้ารายอื่น
  ------------------ ----------------- ------------------------------------------

ความเห็นของคณะกรรมการตรวจสอบเกี่ยวกับรายการระหว่างกัน

บริษัท แลนด์ แอนด์ เฮ้าส์ จำกัด (มหาชน) ได้ทำการซื้อสินค้าซึ่งเป็นประเภทวัสดุก่อสร้างจาก
HMPRO คิดเป็นมูลค่ารวมทั้งสิ้น 70.75 ล้านบาทในปี 2549 หรือคิดเป็นร้อยละ 0.40
ของยอดขายรวมของบริษัท รายการดังกล่าวเป็นการซื้อขายตามปกติของธุรกิจที่มีราคาตลาดอ้างอิง

  (3) รายการระหว่างกันกับ บ.เซ็นเตอร์พ้อยท์แมเนจเม้นท์ จก.
  และกองทุนรวมอสังหาริมทรัพย์ควอลิตี้เฮ้าส์ (QH)

ลักษณะความสัมพันธ์

- การมีกลุ่มผู้ถือหุ้นรายใหญ่ร่วมกัน คือ กลุ่มนายอนันต์ อัศวโภคิน โดยกลุ่มนายอนันต์ อัศวโภคิน
(ประกอบด้วยบุตร คือ นางสาวอลิสา อัศวโภคิน / นายอาชนัน อัศวโภคิน / และนายอาชวิณ
อัศวโภคิน) ถือหุ้นใน บมจ. ควอลิตี้เฮ้าส์ รวมกันในสัดส่วนร้อยละ 7.14 ณ วันที่ 7 เมษายน
2549 ขณะเดียวกันกลุ่มนายอนันต์ อัศวโภคิน (ประกอบด้วยนายอนันต์ อัศวโภคิน / บริษัท
เมย์แลนด์ จำกัด / และนางสาวเพียงใจ หาญพาณิชย์) ถือหุ้นในบริษัท แลนด์ แอนด์ เฮ้าส์ จำกัด
(มหาชน) รวมกันในสัดส่วนร้อยละ 30.12 ณ วันที่ 30 สิงหาคม 2549

  - บริษัท แลนด์ แอนด์ เฮ้าส์ จำกัด (มหาชน) เป็นผู้ถือหุ้นรายใหญ่ใน QH โดยถือหุ้น QH

ในสัดส่วนร้อยละ 21.91 ณ วันที่ 31 ธันวาคม 2549

- QH เป็นผู้ถือหุ้นใหญ่ใน กองทุนรวมอสังหาริมทรัพย์ โดยถือหุ้นร้อยละ 25.66
และเป็นผู้ถือหุ้นร้อยละ 99.99 ใน บ. เซ็นเตอร์พ้อยท์ แมเนจเม้นท์ จก.

- บริษัท แลนด์ แอนด์ เฮ้าส์ จำกัด (มหาชน) และ QH มีกรรมการร่วมกัน จำนวน 2 คน ได้แก่
นายอนันต์ อัศวโภคิน และนายอดิศร ธนนันท์นราพูล

รายละเอียดรายการ

+--------------+-------------+----------------------------------------+
| (หน่วย :      | ปี 2549      | หมายเหตุ                                |
| ล้านบาท)      |             |                                        |
+--------------+-------------+----------------------------------------+
| ค่าเช่าอาคาร   | 23.51       | บริษัท แลนด์แอนด์เฮ้าส์ จำกัด (มหาชน)         |
| การรับบริการ   |             | เช่าพื้นที่อาคารคิวเฮ้าส์ ลุมพินี                 |
| และอื่นๆ       |             | เพื่อใช้เป็นที่ตั้งสำนักงานใหญ่ โดยเช่าจาก        |
|              |             | บ.เซ็นเตอร์พ้อยท์แมเนจเม้นท์ จก.             |
| จ่ายให้ บ.     |             | สัญญาเช่ามีรายละเอียดังนี้                    |
| เซ็นเตอร์พ้อยท์  |             |                                        |
| แมเนจเม้นท์    |             | 1. อายุสัญญา 3 ปี (20 ธ.ค. 2548 – 31 ธ.ค. |
| จก.          |             | 2551) พื้นที่เช่าจำนวน 3,127 ตารางเมตร      |
+--------------+-------------+----------------------------------------+
| ค่าเช่าอาคาร   | 6.70        | บริษัท แลนด์แอนด์เฮ้าส์ จำกัด (มหาชน)         |
| การรับบริการ   |             | เช่าพื้นที่อาคารคิวเฮ้าส์ ลุมพินี                 |
| และอื่นๆ       |             | เพื่อใช้เป็นที่ตั้งสำนักงานใหญ่ โดยเช่าจาก        |
|              |             | บ.เซ็นเตอร์พ้อยท์แมเนจเม้นท์ จก. ต่อมา ในเดือน |
| จ่ายให้        |             | ธ.ค. 2549 บ. เซ็นเตอร์พ้อยท์ แมเนจเม้นท์ จก. |
| กองทุนรว      |             | ได้โอนสิทธิในส                            |
| มอสังหาริมทรัพย์ |             | ัญญาเช่าให้แก่กองทุนรวมอสังหาริมทรัพย์ควอลิตี้เฮ้าส์ |
|              |             | สัญญาเช่ามีรายละเอียดังนี้                    |
| ควอลิตี้เฮ้าส์    |             |                                        |
|              |             | 1. อายุสัญญา 3 ปี (20 ธ.ค. 2548 – 31 ธ.ค. |
|              |             | 2551) พื้นที่เช่าจำนวน 3,127 ตารางเมตร      |
+--------------+-------------+----------------------------------------+

ความเห็นของคณะกรรมการตรวจสอบเกี่ยวกับรายการระหว่างกัน

บริษัท แลนด์ แอนด์ เฮ้าส์ จำกัด (มหาชน) และบริษัทย่อย ได้เช่าอาคารจาก
บ.เซ็นเตอร์พ้อยท์แมเนจเม้นท์ จก. และกองทุนรวมอสังหาริมทรัพย์ควอลิตี้เฮ้าส์นั้น ค่าเช่า
ดังกล่าวเป็นการเช่าตามปกติของธุรกิจที่มีราคาตลาดอ้างอิง
และเป็นราคาใกล้เคียงกับราคาค่าเช่าที่ บ. เซ็นเตอร์พ้อยท์แมเนจเม้นท์ จก.
และกองทุนรวมอสังหาริมทรัพย์ ให้เช่ากับลูกค้ารายอื่น

  (4) รายการระหว่างกันกับ ธนาคารแลนด์แอนด์เฮ้าส์ เพื่อรายย่อย (LH BANK)

  ลักษณะความสัมพันธ์

1.  บริษัท แลนด์แอนด์เฮ้าส์ จำกัด (มหาชน) ถือหุ้นใน ธนาคารแลนด์แอนด์เฮ้าส์เพื่อรายย่อย
    ร้อยละ 43

2.  บริษัท ควอลิตี้เฮ้าส์ จำกัด (มหาชน) ซึ่งเป็นบริษัทร่วมของบริษัทฯ ถือหุ้นใน
    ธนาคารแลนด์แอนด์เฮ้าส์เพื่อรายย่อย ร้อยละ 27

3.  นางสาวเพียงใจ หาญพาณิชย์ มารดาของนายอนันต์ อัศวโภคิน ถือหุ้นใน
    ธนาคารแลนด์แอนด์เฮ้าส์เพื่อรายย่อย ร้อยละ 20

รายละเอียดรายการ

  ในปี 2549 ที่ผ่านมา
  บริษัทและบริษัทย่อยมีธุรกรรมกับธนาคารแลนด์แอนด์เฮ้าส์เพื่อรายย่อยดังต่อไปนี้

  ------------- ------------------ ------------------ ------------ ------------------
  บริษัท          รายการ             ยอดคงเหลือ ณ        อัตราดอกเบี้ย   ระยะเวลาในการฝาก
                                   31/12/49(ล้านบาท)                

  LH            เงินฝากออมทรัพย์      3.58               3.25%        เมื่อทวงถาม

                เงินฝากกระแสรายวัน   9.56               2.75%        เมื่อทวงถาม

                ตั๋วแลกเงิน           700.00             4.25%        7 วัน

                ตั๋วแลกเงิน           450.00             4.80%        11 วัน

                ตั๋วแลกเงิน           150.00             4.875%       6 วัน

  LA            เงินฝากกระแสรายวัน   0.95               2.75%        เมื่อทวงถาม

  LT            เงินฝากกระแสรายวัน   5.01               2.75%        เมื่อทวงถาม
  ------------- ------------------ ------------------ ------------ ------------------

LH = บมจ. แลนด์แอนด์เฮ้าส์ LA = แอลเอช แอสเซท LT = แอลเอช เรียลเอสเตท

ความเห็นของคณะกรรมการตรวจสอบเกี่ยวกับรายการระหว่างกัน

ในความเห็นของข้าพเจ้า เห็นว่ารายการฝากเงินดังกล่าวเป็นรายการฝากเงินปรกติโดยบริษัทฯ
ได้รับอัตราดอกเบี้ยในอัตราเดียวกับกิจการที่ไม่เกี่ยวข้องกันได้รับจากธนาคารแลนด์แอนด์เฮ้าส์เพื่อรายย่อย
และไม่มีข้อผูกมัดในการฝากเงินแต่อย่างใด

11.2 ความจำเป็นและความสมเหตุสมผลของรายการระหว่างกัน

การทำรายการระหว่างกันเป็นความจำเป็นและมีความสมเหตุสมผลของการทำรายการเพื่อก่อให้เกิดประโยชน์สูงสุดของบริษัท
โดยคณะกรรมการตรวจสอบได้ให้ความเห็นว่าเป็นไปตามลักษณะธุรกิจทั่วไปที่ทำกับลูกค้ารายอื่น
และบริษัทได้รับและจ่ายค่าตอบแทนในราคาตลาดที่เหมาะสม

11.3 มาตรการหรือขั้นตอนการอนุมัติการทำรายการระหว่างกัน

การทำรายการระหว่างกันจะต้องผ่านการพิจารณาจากคณะกรรมการบริษัทที่มีคณะกรรมการตรวจสอบเข้าร่วมประชุม
และผ่านการอนุมัติจากที่ประชุมผู้ถือหุ้น ตามแต่กรณี
คณะกรรมการบริษัทหรือผู้ได้รับมอบอำนาจจากคณะกรรมการบริษัทจะต้องไม่อนุมัติรายการใดๆ
ที่ตนหรือบุคคลที่อาจมีความขัดแย้งมีส่วนได้เสียหรือาจมีความขัดแย้งทางผลประโยชน์ในลักษณะอื่นใดกับบริษัทหรือบริษัทย่อย
และบริษัทจะต้องปฏิบัติให้เป็นไปตามกฎหมายว่าด้วยหลักทรัพย์และตลาดหลักทรัพย์ ข้อบังคับ ประกาศ
คำสั่ง หรือข้อกำหนดของตลาดหลักทรัพย์แห่งประเทศไทย
รวมตลอดถึงการปฏิบัติตามข้อกำหนดเกี่ยวกับการเปิดเผยข้อมูลการทำรายการที่เกี่ยวโยงกัน
และการได้มาหรือจำหน่ายไปซึ่งสินทรัพย์

11.4 นโยบายหรือแนวโน้มการทำรายการระหว่างกัน

บริษัทมีนโยบายในการทำรายการระหว่างกันที่เกิดขึ้นในปัจจุบันต่อไปในอนาคต
โดยจะมีการกำหนดเงื่อนไขต่างๆ ให้เป็นไปตามลักษณะการดำเนินการค้าปกติ
ในราคาตลาดซึ่งสามารถเปรียบเทียบได้กับราคาที่เกิดขึ้นกับบุคคลภายนอก ทั้งนี้
บริษัทจะได้ให้คณะกรรมการตรวจสอบหรือผู้สอบบัญชีของบริษัท หรือผู้เชี่ยวชาญอิสระ
พิจารณาตรวจสอบและให้ความเห็นถึงความเหมาะสมของราคา
และความสมเหตุสมผลของการทำรายการด้วย

ทั้งนี้
หากมีรายการระหว่างกันของบริษัทหรือบริษัทย่อยเกิดขึ้นกับบุคคลที่อาจมีความขัดแย้งทางผลประโยชน์
มีส่วนได้ส่วนเสีย หรืออาจมีความขัดแย้งทางผลประโยชน์ในอนาคต
บริษัทจะได้ให้คณะกรรมการตรวจสอบเป็นผู้ให้ความเห็นเกี่ยวกับความจำเป็นและความเหมาะสมของรายการนั้นๆ
ในกรณีที่คณะกรรมการตรวจสอบไม่มีความชำนาญในการพิจารณารายการระหว่างกันที่อาจเกิดขึ้น
บริษัทจะได้ให้ผู้เชี่ยวชาญอิสระหรือผู้สอบบัญชีของบริษัทเป็นผู้ให้ความเห็นเกี่ยวกับรายการระหว่างกันดังกล่าวเพื่อนำไปใช้ประกอบการตัดสินใจของคณะกรรมการ
หรือผู้ถือหุ้นตามแต่กรณี
ทั้งนี้บริษัทจะเปิดเผยรายการระหว่างกันไว้ในหมายเหตุประกอบงบการเงินที่ได้รับการตรวจสอบจากผู้สอบบัญชีของบริษัท

11.5 เหตุผลที่บุคคลที่อาจมีความขัดแย้งถือหุ้นในบริษัทย่อยหรือบริษัทร่วมเกินร้อยละ 10

(ก) กรณีธนาคารแลนด์แอนด์ เฮ้าส์ เพื่อรายย่อย จำกัด (มหาชน) (LH Bank)
(เดิมชื่อบริษัทเครดิตฟองซิเอร์ แลนด์ แอนด์ เฮ้าส์ จำกัด (มหาชน) (LHCF))

ณ วันที่ 31 ธันวาคม 2549 LH Bank ซึ่งเป็นบริษัทร่วมของบริษัท มีทุนชำระแล้วจำนวน 1,900
ล้านบาท ผู้ถือหุ้นของ LH Bank ประกอบด้วย

  (1) บริษัท แลนด์ แอนด์ เฮ้าส์ จำกัด (มหาชน) (LH) ถือหุ้นในสัดส่วนร้อยละ 43

  (2) บริษัท ควอลิตี้ เฮ้าส์ จำกัด (มหาชน) (QH) ถือหุ้นในสัดส่วนร้อยละ 27

  (3) คุณเพียงใจ หาญพาณิชย์ ถือหุ้นในสัดส่วนร้อยละ 20

  (4) กลุ่มผู้บริหารและผู้ถือหุ้นรายย่อยอื่นๆ ถือหุ้นในสัดส่วนร้อยละ 10

โครงสร้างการถือหุ้นดังกล่าว คุณเพียงใจ หาญพาณิชย์ ซึ่งเป็นบุคคลที่อาจมีความขัดแย้งกับ LH และ
QH เนื่องจากเป็นผู้มีความสัมพันธ์ทางสายโลหิตกับคุณอนันต์ อัศวโภคิน โดยกลุ่มคุณอนันต์ อัศวโภคิน
เป็นผู้ถือหุ้นรายใหญ่ใน LH ในสัดส่วนร้อยละ 30.12 ( ณ วันที่ 30 สิงหาคม 2549)
และกลุ่มคุณอนันต์ อัศวโภคิน ถือหุ้น QH รวมกันในสัดส่วนร้อยละ 7.14 (ณ วันที่ 7 เมษายน
2549) นอกจากนี้ คุณอนันต์ อัศวโภคิน เป็นกรรมการใน LH และ QH

การที่คุณเพียงใจ หาญพาณิชย์ ถือหุ้น LH Bank ในสัดส่วนมากกว่าร้อยละ 10 ซึ่ง LH Bank
เป็นบริษัทร่วมของ LH และของ QH นั้น
โครงสร้างการถือหุ้นดังกล่าวไม่สอดคล้องกับประกาศคณะกรรมการตลาดหลักทรัพย์แห่งประเทศไทย
เรื่อง การดำรงสถานะเป็นบริษัทจดทะเบียนในตลาดหลักทรัพย์ พ.ศ. 2544 ตามที่ระบุในข้อ 6
ความว่า
“บริษัทจดทะเบียนและบริษัทย่อยต้องไม่มีความขัดแย้งทางผลประโยชน์ตามหลักเกณฑ์ที่กำหนดไว้ในประกาศคณะกรรมการ
ก.ล.ต.” ทั้งนี้ เหตุผล ความจำเป็น และที่มาของการกำหนดโครงสร้างการถือหุ้นดังกล่าว
สืบเนื่องจาก LHCF ได้ยื่นคำขอจัดตั้งธนาคารพาณิชย์ในนาม LH Bank
และตามประกาศกระทรวงการคลัง เรื่อง หลักเกณฑ์ วิธีการ
และเงื่อนไขในการขออนุญาตจัดตั้งธนาคารพาณิชย์ ฉบับลงวันที่ 23 มกราคม 2547 ข้อ 4.6
ได้กำหนดคุณสมบัติของผู้ที่สามารถยื่นคำขอจัดตั้งธนาคารพาณิชย์ไว้ว่า
“ผู้มีสิทธิยื่นคำขอจะต้องไม่มีบุคคลอื่น
เข้ามาเป็นผู้ถือหุ้นหลักรายใหม่ตั้งแต่วันที่รัฐมนตรีลงนามในประกาศฉบับนี้จนถึงที่ได้รับอนุญาตประกอบการธนาคารพาณิชย์หรือจนถึงวันที่ได้รับแจ้งไม่เห็นชอบกับคำขอที่ยื่น
แล้วแต่กรณี” โดยผู้ถือหุ้นหลัก หมายความว่า ผู้มีอำนาจควบคุม ซึ่งถือหุ้นตั้งแต่ร้อยละ 20 ขึ้นไป
ซึ่งก่อนที่ LHCF จะยื่นคำขออนุญาตจัดตั้ง LH Bank นั้น คุณเพียงใจ หาญพาณิชย์ และสามี คือ
คุณบุญทรง อัศวโภคิน ถือหุ้น LHCF ในสัดส่วนรายละร้อยละ 10 รวมกันเท่ากับร้อยละ 20
และเนื่องจากคุณบุญทรง อัศวโภคิน เสียชีวิตแล้วและได้ทำพินัยกรรมยกมรดกทั้งหมดให้แก่คุณเพียงใจ
หาญพาณิชย์ ดังนั้นคุณเพียงใจ หาญพาณิชย์ จึงต้องถือหุ้น LHCF ในสัดส่วนร้อยละ 20
ตามเงื่อนไขที่กล่าวข้างต้น ทั้งนี้ การเข้าถือหุ้นในธนาคารพาณิชย์เกินสัดส่วนร้อยละ 5
ต้องได้รับความเห็นชอบจากธนาคารแห่งประเทศไทย และกระทรวงการคลัง โดยคุณเพียงใจ
หาญพาณิชย์ ได้รับอนุญาตดังกล่าวแล้ว

โครงสร้างการถือหุ้นที่อาจก่อให้เกิดความขัดแย้งทางผลประโยชน์นั้น
ตลาดหลักทรัพย์แห่งประเทศไทยได้พิจารณาว่าโครงสร้างการถือหุ้นดังกล่าวเป็นไปตามเงื่อนไขของการขอจัดตั้ง
LH Bank ซึ่งได้รับความเห็นชอบจากกระทรวงการคลังแล้ว ซึ่งสัดส่วนการถือหุ้นของคุณเพียงใจ
จะลดลงตามแผนการเพิ่มทุนเสนอขายหุ้นต่อประชาชนและข้อผูกพันที่มีต่อธนาคารแห่งประเทศไทยและกระทรวงการคลัง
อีกทั้งการประกอบธุรกิจหลักของ LH Bank
ไม่มีลักษณะแข่งขันหรือปรากฏเหตุที่จะทำให้มีการถ่ายเทผลประโยชน์ที่จะทำให้ผู้ถือหุ้นรายย่อยของ
LH และ QH เสียประโยชน์ ตลาดหลักทรัพย์ฯ จึงเห็นว่าโครงสร้างการถือหุ้นดังกล่าวไม่ทำให้ LH
และ QH ขาดคุณสมบัติเรื่องความขัดแย้งทางผลประโยชน์ตามข้อกำหนดตลาดหลักทรัพย์ฯ
ว่าด้วยเรื่องการดำรงสถานะเป็นบริษัทจดทะเบียนในตลาดหลักทรัพย์ฯ
(ตามหนังสือของตลาดหลักทรัพย์ฯ ที่ บจ. 462/2548 เรื่อง ตอบข้อหารือเรื่อง
การดำรงสถานะเป็นบริษัทจดทะเบียน ลงวันที่ 9 พฤษภาคม 2548)

นอกจากนี้ แนวทางการขจัดความขัดแย้งทางผลประโยชน์ที่อาจจะเกิดขึ้นดังกล่าว ได้แก่ (ก)
ลักษณะการประกอบธุรกิจของ LH Bank ซึ่งประกอบธุรกิจธนาคารพาณิชย์เพื่อรายย่อย
ไม่เป็นการแข่งขันกับการประกอบธุรกิจหลักของ LH และ QH ซึ่งประกอบธุรกิจอสังหาริมทรัพย์

(ข)
ในอนาคตธนาคารพาณิชย์เพื่อรายย่อยมีนโยบายเพิ่มทุนโดยการเสนอขายหุ้นต่อประชาชนเป็นครั้งแรก
(IPO) ดังนั้น สัดส่วนการถือหุ้นของคุณเพียงใจ หาญพาณิชย์
จะลดสัดส่วนลงภายหลังจากการเสนอขายหุ้นดังกล่าว

(ค) คุณเพียงใจ หาญพาณิชย์
จะต้องลดสัดส่วนการถือหุ้นในธนาคารพาณิชย์เพื่อรายย่อยไม่เกินสัดส่วนร้อยละ 5
ตามระยะเวลาที่จะได้รับการผ่อนผันจากธนาคารแห่งประเทศไทย และกระทรวงการคลัง

(ง) คุณเพียงใจ หาญพาณิชย์ ไม่ได้เป็นกรรมการหรือผู้บริหารของ LH Bank

(จ) LH Bank มีกรรมการอิสระ และกรรมการตรวจสอบ จำนวน 3 ท่าน
เพื่อพิจารณาเรื่องการขัดแย้งทางผลประโยชน์ที่อาจจะเกิดขึ้น นอกจากนี้ LH และ QH
เป็นบริษัทจดทะเบียนในตลาดหลักทรัพย์แห่งประเทศไทย
โครงสร้างคณะกรรมการต้องมีกรรมการอิสระ และกรรมการตรวจสอบ
เพื่อพิจารณาเรื่องการขัดแย้งทางผลประโยชน์ที่อาจจะเกิดขึ้นด้วย